CELEX: 32021R2191
Language: sl
Date: 2021-12-10 00:00:00
Title: Izvedbena uredba Komisije (EU) 2021/2191 z dne 10. decembra 2021 o odobritvi dajanja na trg svežih rastlin Wolffia arrhiza in/ali Wolffia globosa kot tradicionalnega živila iz tretje države v skladu z Uredbo (EU) 2015/2283 Evropskega parlamenta in Sveta ter o spremembi Izvedbene uredbe Komisije (EU) 2017/2470 (Besedilo velja za EGP)

13.12.2021   
               
               
                  SL
               
               
                  Uradni list Evropske unije
               
               
                  L 445/1
               
            
         IZVEDBENA UREDBA KOMISIJE (EU) 2021/2191
         z dne 10. decembra 2021
         o odobritvi dajanja na trg svežih rastlin Wolffia arrhiza in/ali Wolffia globosa kot tradicionalnega živila iz tretje države v skladu z Uredbo (EU) 2015/2283 Evropskega parlamenta in Sveta ter o spremembi Izvedbene uredbe Komisije (EU) 2017/2470
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2015/2283 Evropskega parlamenta in Sveta z dne 25. novembra 2015 o novih živilih, spremembi Uredbe (EU) št. 1169/2011 Evropskega parlamenta in Sveta in razveljavitvi Uredbe (ES) št. 258/97 Evropskega parlamenta in Sveta ter Uredbe Komisije (ES) št. 1852/2001 (1) in zlasti člena 15(4) Uredbe,
         ob upoštevanju naslednjega:
         
                     (1)
                  
                  
                     Uredba (EU) 2015/2283 določa, da se na trg v Uniji lahko dajo le odobrena nova živila, vključena na seznam Unije. Tradicionalno živilo iz tretje države je novo živilo, opredeljeno v členu 3(2)(c) Uredbe (EU) 2015/2283.
                  
               
                     (2)
                  
                  
                     Izvedbena uredba Komisije (EU) 2017/2468 (2) določa upravne in znanstvene zahteve za tradicionalna živila iz tretjih držav.
                  
               
                     (3)
                  
                  
                     V skladu s členom 8 Uredbe (EU) 2015/2283 je bila sprejeta Izvedbena uredba Komisije (EU) 2017/2470 (3), ki določa seznam Unije odobrenih novih živil.
                  
               
                     (4)
                  
                  
                     Družba GreenOnyx Ltd. (v nadaljnjem besedilu: vložnik) je 7. septembra 2020 Komisiji priglasila namero dajanja na trg Unije svežih rastlin Wolffia arrhiza in Wolffia globosa kot tradicionalnega živila iz tretje države v skladu s členom 14 Uredbe (EU) 2015/2283. Vložnik je zahteval, da se sveže rastline Wolffia arrhiza in Wolffia globosa kot take uporabljajo za splošno populacijo.
                  
               
                     (5)
                  
                  
                     Komisija je v skladu s členom 7(2) Izvedbene uredbe (EU) 2017/2468 od vložnika zahtevala dodatne informacije glede zahtev za veljavnost priglasitve. Zahtevane informacije so bile predložene 16. oktobra 2020.
                  
               
                     (6)
                  
                  
                     Podatki, ki jih je predložil vložnik, dokazujejo, da so se sveže rastline Wolffia arrhiza in/ali Wolffia globosa kot take v preteklosti varno uporabljale v jugovzhodni Aziji, zlasti v Laosu, Mjanmaru in na Tajskem.
                  
               
                     (7)
                  
                  
                     Komisija je 20. januarja 2021 v skladu s členom 15(1) Uredbe (EU) 2015/2283 posredovala veljavno priglasitev državam članicam in Evropski agenciji za varnost hrane (v nadaljnjem besedilu: Agencija).
                  
               
                     (8)
                  
                  
                     Države članice ali Agencija Komisiji v obdobju štirih mesecev iz člena 15(2) Uredbe (EU) 2015/2283 niso predložile ustrezno utemeljenih pripomb glede varnosti dajanja svežih rastlin Wolffia arrhiza in Wolffia globosa na trg v Uniji.
                  
               
                     (9)
                  
                  
                     Agencija je 30. junija 2021 objavila „Technical Report on the notification of fresh plants of Wolffia arrhiza and Wolffia globosa as a traditional food from a third country pursuant to Article 14 of Regulation (EU) 2015/2283“ (4) („Tehnično poročilo o priglasitvi svežih rastlin Wolffia arrhiza in Wolffia globosa kot tradicionalnega živila iz tretje države v skladu s členom 14 Uredbe (EU) 2015/2283“). Agencija je ugotovila, da razpoložljivi podatki o sestavi in pretekli uporabi svežih rastlin Wolffia arrhiza in Wolffia globosa ter podatki o tradicionalnem živilu, ki se prideluje v pogojih vertikalnega kmetovanja, kot so opisani v priglasitvi, ne vzbujajo pomislekov glede varnosti.
                  
               
                     (10)
                  
                  
                     Agencija je v navedenem poročilu navedla, da na varnost svežih rastlin Wolffia arrhiza in Wolffia globosa močno vpliva okoljsko stanje voda, v katerih se te rastline gojijo. Zato prisotnosti težkih kovin in mikrocistinov v teh svežih rastlinah ni mogoče izključiti. Poleg tega lahko določene vsebnosti nekaterih elementov v sledovih, kot so baker, molibden, cink, bor in mangan, ki so lahko posledica uporabe gnojil pri gojenju svežih rastlin Wolffia arrhiza in Wolffia globosa, ogrožajo zdravje ljudi. Zato je primerno, da se mejne vrednosti težkih kovin, mikrocistinov, bakra, molibdena, cinka, bora in mangana določijo v specifikacijah tega tradicionalnega živila na seznamu Unije odobrenih novih živil.
                  
               
                     (11)
                  
                  
                     Komisija bi zato morala odobriti dajanje na trg v Uniji svežih rastlin Wolffia arrhiza in/ali Wolffia globosa kot takih ter ustrezno posodobiti seznam Unije odobrenih novih živil.
                  
               
                     (12)
                  
                  
                     Izvedbeno uredbo (EU) 2017/2470 bi bilo zato treba ustrezno spremeniti –
                  
               SPREJELA NASLEDNJO UREDBO:
         
            Člen 1
            
               (1)   Sveže rastline Wolffia arrhiza in/ali Wolffia globosa, kot so opredeljene v Prilogi k tej uredbi, se vključijo kot tradicionalno živilo iz tretje države na seznam Unije odobrenih novih živil, vzpostavljen z Izvedbeno uredbo (EU) 2017/2470.
            
            
               (2)   Vnos na seznamu Unije iz odstavka 1 vključuje pogoje uporabe in zahteve za označevanje, določene v Prilogi k tej uredbi.
            
         
         
            Člen 2
            Priloga k Izvedbeni uredbi (EU) 2017/2470 se spremeni v skladu s Prilogo k tej uredbi.
         
         
            Člen 3
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 10. decembra 2021
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 327, 11.12.2015, str. 1.
         
            (2)  Izvedbena uredba Komisije (EU) 2017/2468 z dne 20. decembra 2017 o določitvi upravnih in znanstvenih zahtev za tradicionalna živila iz tretjih držav v skladu z Uredbo (EU) 2015/2283 Evropskega parlamenta in Sveta o novih živilih (UL L 351, 30.12.2017, str. 55).
         
            (3)  Izvedbena uredba Komisije (EU) 2017/2470 z dne 20. decembra 2017 o oblikovanju seznama Unije novih živil v skladu z Uredbo (EU) 2015/2283 Evropskega parlamenta in Sveta o novih živilih (UL L 351, 30.12.2017, str. 72).
         
            (4)  Povezane objave EFSA, https://doi.org/10.2903/sp.efsa.2021.EN-6658.
      
      
         
            PRILOGA
            Priloga k Izvedbeni uredbi (EU) 2017/2470 se spremeni:
            
                        (1)
                     
                     
                        v tabeli 1 (Odobrena nova živila) se vstavi naslednji vnos:
                        
                                    „Odobreno novo živilo
                                 
                                 
                                    Pogoji za uporabo novih živil
                                 
                                 
                                    Dodatne posebne zahteve za označevanje
                                 
                                 
                                    Druge zahteve
                                 
                              
                                    Sveže rastline Wolffia arrhiza in/ali Wolffia globosa (tradicionalno živilo iz tretje države)
                                 
                                 
                                    Določena kategorija živil
                                 
                                 
                                    Najvišje dovoljene ravni
                                 
                                 
                                    Poimenovanje novega živila pri označevanju živil, ki ga vsebujejo, je ‚Wolffia arrhiza in Wolffia globosa‘ ali ‚Wolffia arrhiza‘ ali ‚Wolffia globosa‘, odvisno od uporabljene rastline.“
                                 
                                 
                                     
                                 
                              
                                    Sveže rastline Wolffia arrhiza in/ali Wolffia globosa kot take
                                 
                                 
                                     
                                 
                              
                  
                        (2)
                     
                     
                        v tabeli 2 (Specifikacije) se vstavi naslednji vnos:
                        
                                    „Odobreno novo živilo
                                 
                                 
                                    Specifikacije
                                 
                              
                                    Sveže rastline Wolffia arrhiza in/ali Wolffia globosa (tradicionalno živilo iz tretje države)
                                 
                                 
                                    
                                       Opis/opredelitev:
                                    
                                    Tradicionalno živilo je sestavljeno iz svežih rastlin Wolffia arrhiza (L.) Horkel ex Wimm. in/ali Wolffia globosa (Roxb.) Hartog & Plas (družina: Araceae).
                                    
                                       Mikrobiološka merila:
                                    
                                    skupno število mikroorganizmov na ploščah: < 103 CFU/g
                                    skupno število kvasovk in plesni: < 100 CFU/g
                                    skupno število enterobakterij: < 100 CFU/g
                                    
                                       Escherichia coli: < 100 CFU/g
                                    
                                       Salmonella: odsotnost v 25 g
                                    
                                       Listeria monocytogenes: odsotnost v 25 g
                                    
                                       Staphylococcus aureus: odsotnost/10 g
                                    
                                       Težke kovine:
                                    
                                    svinec: < 0,3 mg/kg
                                    arzen (anorganski): < 0,10 mg/kg
                                    kadmij: < 0,2 mg/kg
                                    krom: < 1 mg/kg
                                    živo srebro: < 0,10 mg/kg
                                    
                                       Elementi v sledovih:
                                    
                                    baker: < 0,8 mg/kg
                                    molibden: < 0,3 mg/kg
                                    cink: < 5 mg/kg
                                    bor: < 5 mg/kg
                                    mangan: < 6 mg/kg
                                    
                                       Cianotoksini:
                                    
                                    mikrocistini: 0,006 μg/g
                                    
                                       Pesticidi:
                                    
                                    ravni pesticidov v skladu s številčno oznako 0254000 (‚podskupina (d) Vodna kreša‘ v skupini Listna zelenjava, zelišča in užitni cvetovi) iz Uredbe (ES) št. 396/2005 (1).
                                 
                              
                                    
                                                (*)
                                             
                                             
                                                CFU: kolonijske enote.“
                                             
                                          
                              
                  
               (1)  Uredba Evropskega parlamenta in Sveta (ES) št. 396/2005 z dne 23. februarja 2005 o mejnih vrednostih ostankov pesticidov v ali na hrani in krmi rastlinskega in živalskega izvora ter o spremembi Direktive Sveta 91/414/EGS (UL L 70, 16.3.2005, str. 1).